./data/phi0474/phi024/phi0474.phi024.perseus-lat2.xml
M. Tullius Cicero
perfacile est isti loco respondere, mihi praesertim a quo illa causa defensa est  sed Caelius optimam causam Asici esse arbitratur; cuicuimodi autem sit, a sua putat esse seiunctam  neque solum Caelius sed etiam adulescentes humanissimi et doctissimi, rectissimis studiis atque optimis artibus praediti, Titus Gaiusque Coponii qui ex omnibus maxime Dionis mortem doluerunt, qui cum doctrinae studio atque humanitatis tum etiam hospitio Dionis tenebantur  habitabat apud Titum, ut audistis, Dio, erat ei cognitus Alexandriae  quid aut hic aut summo splendore praeditus frater eius de M Marco Caelio existimet ex ipsis, si producti erunt, audietis